
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO “DĖL PRITARIMO INVESTUOTI TURTĄ IR DIDINTI UŽDAROSIOS AKCINĖS BENDROVĖS „ŠIAULIŲ VANDENYS“
ĮSTATINĮ KAPITALĄ“ 

AIŠKINAMASIS RAŠTAS

2025 m. liepos 01 d.
Šiauliai

Parengto sprendimo projekto tikslai ir uždaviniai.
Parengto sprendimo projekto tikslai: 
1.	 Investuoti ir kaip nepiniginį įnašą perduoti uždarajai akcinei bendrovei „Šiaulių vandenys“ Šiaulių miesto savivaldybei nuosavybės teise priklausantį nekilnojamąjį turtą – lietaus nuotekų tinklus ir nuotekų šalinimo tinklus (nepriklausomo turto vertintojo nustatyta turto vertė – 2 186 976 Eur), nurodytus sprendimo priede, didinant uždarosios akcinės bendrovės „Šiaulių vandenys“ įstatinį kapitalą 2 186 972,32 Eur (dviem milijonais šimtu aštuoniasdešimt šešiais tūkstančiais devyniais šimtais septyniasdešimt dviem eurais, 32 ct) ir išleidžiant  75 517 (septyniasdešimt penkis tūkstančius penkis šimtus septyniolika) vnt. paprastųjų nematerialiųjų vardinių akcijų, kurių kiekviena – 28,96 Eur (dvidešimt aštuoni Eur 96 ct) nominalios vertės, o 3,68 Eur sudarytų akcijų priedą (akcijos nominalios vertės perviršį). 
2.	Nustatyti, kad akcijų emisijos kaina lygi jų nominaliajai vertei. Visos išleistos naujos akcijos perduodamos Šiaulių miesto savivaldybei.
3. Pavesti UAB „Šiaulių vandenys“ generaliniam direktoriui parengti naują UAB „Šiaulių vandenys“ įstatų redakciją, pateikti juos tvirtinti Šiaulių miesto savivaldybės merui ir įregistruoti Juridinių asmenų registre.
4. Įgalioti Šiaulių miesto savivaldybės merą pasirašyti sprendimo 1 punkte nurodyto turto perdavimo ir priėmimo aktą ir akcijų pasirašymo sutartį bei atlikti kitus reikalingus veiksmus, susijusius su įstatinio kapitalo didinimu.
UAB „Šiaulių vandenys“ 2024-11-06 raštu „Dėl vandentiekio, buitinių ir paviršinių nuotekų tinklų perdavimo“, kreipėsi į Šiaulių miesto savivaldybės administraciją su pasiūlymu perduoti Bendrovei Šiaulių miesto savivaldybei priklausantį nekilnojamąjį turtą – lietaus nuotekų tinklus ir nuotekų šalinimo tinklus, esančius Šiaulių miesto savivaldybės teritorijoje. 
Bendrovė Šiaulių miesto savivaldybės tarybos 2015 m. gruodžio 28 d. sprendimu Nr. T-356, paskirta Šiaulių miesto savivaldybės teritorijoje paviršinių nuotekų tvarkytoju, 2015 m. rugsėjo 24 d. sprendimu Nr. T-250 paskirta viešuoju geriamojo vandens tiekėju ir nuotekų tvarkytoju Šiaulių miesto savivaldybės teritorijoje.  Tam tikra lietaus nuotekų tinklų ir nuotekų šalinimo tinklų infrastruktūros dalis nuosavybės teise vis dar priklauso Šiaulių miesto savivaldybei, nors pagal Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 dalį nuotekų tvarkymo infrastruktūra, skirta viešajam nuotekų tvarkymui, nuosavybės teise turi priklausyti viešajam vandens tiekėjui, t. y. Bendrovei, o pagal 16 straipsnio 5 dalį paviršinių nuotekų tvarkymo infrastruktūra nuosavybės teise turi priklausyti paviršinių nuotekų tvarkytojui, t. y. Bendrovei.  
Turto perleidimas Bendrovei suteiktų jai teisinį pagrindą jį tinkamai eksploatuoti ir prižiūrėti. Nepriklausomų turto vertintojų nustatyta turto vertė – 2 186 976 Eur.
Perduodant Bendrovei minėtą Šiaulių miesto savivaldybei nuosavybės teise priklausantį turtą, būtų didinamas Bendrovės įstatinis kapitalas 2 186 972,32 Eur (dviem milijonais šimtu aštuoniasdešimt šešiais tūkstančiais devyniais šimtais septyniasdešimt dviem eurais, 32 ct)  išleidžiant  75 517 (septyniasdešimt penkis tūkstančius penkis šimtus septyniolika) vnt. paprastųjų nematerialiųjų vardinių akcijų, kurių kiekviena – 28,96 Eur (dvidešimt aštuoni Eur 96 ct) nominalios vertės, o 3,68 Eur sudarytų akcijų priedą (akcijos nominalios vertės perviršį).  Visos išleistos akcijos būtų perduotos Šiaulių miesto savivaldybei.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 4 dalimi, savivaldybė gali turtą investuoti įsigydama įstatinį kapitalą didinančios uždarosios akcinės bendrovės akcijų, kurios visuotiniame akcininkų susirinkime savivaldybei suteikia daugiau negu 50 procentų balsų. Savivaldybė yra vienintelė Bendrovės akcininkė, valdanti 100 proc. akcijų.
Atsižvelgiant į gautus Bendrovės raštus, Savivaldybės administracija, vadovaudamasi teisės aktų reikalavimais, 2025-06-18 paruošė Savivaldybės tarybai Savivaldybės mero „Pasiūlymą dėl sprendimo investuoti Savivaldybės turtą“.
Lietuvos Respublikos Vyriausybės 2007 m. liepos 4 d. nutarimo Nr. 758 „Dėl sprendimo investuoti valstybės ir savivaldybių turtą priėmimo tvarkos aprašo patvirtinimo“, 9.3 papunkčiu nustatyta, kad perduodamo turto vertinimo ataskaita, atitinkanti Lietuvos Respublikos turto ir verslo vertinimo pagrindų įstatymo nustatytus reikalavimus turi būti pateikta Audito, apskaitos, turto vertinimo ir nemokumo valdymo tarnybai prie Lietuvos Respublikos finansų ministerijos, kuri turto vertinimo ataskaitą paskelbia savo interneto svetainėje. 
Šio nutarimo 91 punktas numato, kad sprendimas investuoti valstybės ir savivaldybių turtą gali būti priimtas ne anksčiau kaip po 1 mėnesio nuo turto vertinimo ataskaitos paskelbimo Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto svetainėje. 
Nepriklausomo turto vertintojo UAB „STIVVF“ 2025-02-20 Nekilnojamojo turto vertinimo ataskaitos Nr. 25014561, Nr. 25014562, Nr. 25014563, Nr. 25014564, Nr. 25014565, Nr. 25014566, Nr. 25014567, Nr. 25014568, Nr. 25014569, Nr. 25014570 Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto svetainėje patalpintos 2025-04-23. Nuoroda internete: https://avnt.lrv.lt/lt/veiklos-sritys/vertinimas-1/vertinimo-ataskaitu-vieso-paskelbimo-sarasai/
Nekilnojamo turto vertinimo ataskaitose nurodyti lietaus nuotekų šalinimo tinklai, kurių unikalūs Nr. 4400-4521-0977, Nr. 4400-4833-7784, Nr. 4400-4672-9920 neperduodami Bendrovei, kadangi turto vertinimo bei dokumentų rengimo laikotarpiu pradėta jų rekonstrukcija. 
Dabartinis sprendimo projekte aptariamų klausimų reguliavimas.
Sprendimo projekte aptariami klausimai reguliuojami vadovaujantis vietos savivaldos įstatymo 15 straipsnio 2 dalies 19 punktu, Lietuvos Respublikos akcinių bendrovių įstatymo 20 straipsnio 1 dalies 18 punktu, 45, 451,  ir 49 straipsniais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsniu, Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašu, patvirtintu Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“ 1 punktu, Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 ir 5 dalimis, Šiaulių miesto savivaldybės tarybos 2015 m. gruodžio 28 d. sprendimu Nr. T-356 „Dėl paviršinių nuotekų tvarkytojo paskyrimo“ ir 2015 m. rugsėjo 24 d. sprendimu Nr. T-250   „Dėl viešojo geriamojo vandens tiekėjo ir nuotekų tvarkytojo paskyrimo“. 
Sprendimo projekte numatytos naujos teisinio reglamentavimo nuostatos. 
Sprendimo projektu naujų teisinių reglamentavimo nuostatų nenumatoma. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Priėmus sprendimą teigiamos pasekmės – perdavus Savivaldybei nuosavybės teise priklausančius lietaus nuotekų ir nuotekų šalinimo tinklus, bus įgyvendinamas Lietuvos Respublikos geriamojo vandens tiekimo ir nuotekų tvarkymo įstatymas. Bendrovė turės galimybę greičiau spręsti klausimus susijusius su tinklų eksploatacija ir prižiūrėti, ko pasekmėje, bus kokybiškiau teikiama paviršinių nuotekų tvarkymo paslauga Savivaldybės teritorijoje. Nepiniginio įnašo suma bus padidintas Bendrovės įstatinis kapitalas.
Neigiamų pasekmių nenumatyta.
Priėmus sprendimą, keičiami ar pripažįstami negaliojančiais teisės aktai.
Priėmus sprendimą keičiamų ar pripažįstamų negaliojančiais teisės aktų nėra.
Sprendimui įgyvendinti reikalingi priimti papildomi teisės aktai.
Papildomų teisės aktų sprendimo įgyvendinimui priimti nereikia.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomų lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupcinio vertinimo pažyma pridedama.
Sprendimo projektą parengė Šiaulių miesto savivaldybės administracijos Ekonomikos  skyrius. Ekonomikos skyriaus vedėja – Aistė Petkuvienė. Tiesioginis rengėjas – Ekonomikos skyriaus vyr. specialistė Ligita Balsienė, tel. +370 (41) 383 434. Projekto iniciatoriai: UAB “Šiaulių vandenys”.
Numatomo teisinio reguliavimo poveikio vertinimo rezultatai.
Neatlikta ir nenumatyta.


Ekonomikos skyriaus vedėja					                           Aistė Petkuvienė




